
1. CHARAKTERISTIKA PREDMETU

	Výtvarná výchova v primárnom vzdelávaní vychádza zo spontánneho detského prejavu. Žiaci prostredníctvom výtvarných činností, hravou formou spoznávajú vyjadrovacie prostriedky vizuálnych umení (kresby, maľby, plastiky). Formou výtvarných činností (kreslenia, maľovania, priestorového a objektového vytvárania) sa stretávajú so svetom navrhovania dizajnu, architektúry, fotografie, videa a filmu. Aktívnu prácu s materiálom a nástrojmi nie je možné nahradiť formou pracovných zošitov – všetky ostatné didaktické formy, ako používanie učebnice, edukačných materiálov, premietanie filmov a pod. sú len doplnkovými aktivitami (v rámci motivácie alebo následných ukážok). Výtvarná výchova zahrňuje aj prácu s vizuálnymi prostriedkami prostredníctvom počítača. Od žiakov očakávame najmä uplatnenie jeho predstavivosti a fantázie; nie napĺňanie dopredu očakávaných výsledkov. Výtvarná výchova je založená na tvorivosti žiaka – na rozvíjaní jeho vlastných nápadov a koncepcií. Zručnosti (ovládanie nástrojov a techník) sú podriadené tvorivosti – prednosť má vymýšľanie, od námetu až po realizáciu formy. Očakávané sú vlastné riešenia žiakov, nie presné plnenie úloh.
	Výtvarná výchova obsahuje aj prvky, ktoré ju prepájajú s inými vyučovacími predmetmi, napr. s pracovným vyučovaním (zručnosti v ovládaní nástrojov a v spracovaní materiálov), s hudobnou výchovou (tvorivé reagovanie na zvukové podnety), prírodovedou a vlastivedou (reakcie na prostredie, prírodné javy, históriu a pod.), s IKT, s matematikou (porovnávanie, mierka, počet a pod.) s geometriou (tvar). Niektoré témy je možné, podľa uváženia učiteľa prepájať s témami týchto predmetov.
	Žiaci sú veku prístupnou formou uvádzaní do znalosti súčasného umeleckého vyjadrovania sveta, do súčasnej vizuálnej kultúry i kultúrnej tradície. Získavajú dôležité kompetencie porozumenia svetu, ktorý je ich každodennou skúsenosťou.

2. CIELE PREDMETU

	Žiaci v nadväznosti na detský výtvarný prejav rozvíjajú svoju vizuálnu kultúru na úrovni poznania i vyjadrovania. 
Žiaci:
· rozvíjajú svoju predstavivosť a fantáziu,
· rozvíjajú si pozorovacie schopnosti,
· spoznávajú základné prostriedky výtvarného vyjadrovania,
· rozvíjajú tvorbu vlastných myšlienkových konceptov a ich formálnu a technickú             
            realizáciu,
· osvojujú si základné zručnosti pri práci s nástrojmi a materiálmi,
· poznávajú umelecké diela a svoj zážitok z nich výtvarne vyjadrujú,
· osvojujú si základné kultúrne postoje.


KOMPETENCIE ŽIAKA

Komunikatívne a sociálno-interaktívne spôsobilosti
Žiak na konci štvrtého ročníka vie/dokáže:	
· dodržiavať pravidlá vytvorené skupinou,
· vybrať najoptimálnejšie riešenie pri príprave výtvarného diela,
· vedieť sa vcítiť do pocitov zvieraťa alebo rastliny, vnímať dianie okolo seba a reagovať naň svojim výtvarným prejavom, položiť základy schopnosti vcítenia sa cez vlastné výtvarné práce,
· výtvarným jazykom vyjadriť pocity neživých predmetov,
· čas sústredene pracovať, náležite reagovať, používať vhodné argumenty a vyjadriť svoj názor,
· reprodukovať a interpretovať výtvarný prejav v materinskom jazyku,,
· orientovať sa, získavať, rozumieť a aplikovať rôzne techniky, posúdiť ich estetický význam v osobnom živote,
· vyhľadávať a využívať výtvarné prostriedky pri riešení zadaných úloh ,
· rozlišovať rôzne druhy a techniky výtvarného jazyka, ovládať orientáciu sa vo výtvarnom diele   a jeho rozbor z hľadiska kompozície      a štýlu v materinskom jazyku,
· empaticky pristupovať k precíteniu a pochopeniu umeleckých diel a asertívne vyjadrovať vlastné názory a postoje,
· chápať význam rešpektovania kultúrnej rozmanitosti,
· kriticky hodnotiť informácie z masmédií,
· dokázať tvorivo vyjadrovať svoje predstavy a myšlienky vybranými prostriedkami výtvarného umenia.

Intrapersonálne a interpersonálne spôsobilosti 
Žiak na konci štvrtého ročníka vie/dokáže:
· získať schopnosti spolupracovať v tíme, vedieť plánovať, propagovať, realizovať i prezentovať vlastnú prácu i skupinové projekty,
· vedieť samostatne predkladať jednoduché návrhy na výtvarné prevedenie skutočnosti,
· primerane rozdeľovať jednotlivé kompetencie pri výtvarnej práci i skupinovej práci pre ostatných členov tímu a posudzovať spoločne      s učiteľom a s ostatnými, či sú schopní určené kompetencie zvládnuť,
· pri práci s modernou pracovnou technológiou /CD- prehrávač, PC, Notebook, fotoaparát.../ niesť zodpovednosť za bezpečnosť pri práci s ňou,
· samostatne pracovať(zvládnuť svoje výtvarné dielo) a zapájať sa do práce kolektívu, riadiť jednoduchšie práce v menšom kolektíve, niesť zodpovednosť  za prácu druhých,
· stanovovať si ciele a priority podľa svojich osobných schopností, záujmov, pracovnej orientácie,
· plniť úlohy smerujúce k daným cieľom formou využívania sebakontroly, sebaregulácie, sebahodnotenia a vlastného rozhodovania,
· kriticky posudzovať výtvarný prejav, postoje a správanie druhých.

Schopnosť tvorivo riešiť problémy
Žiak na konci štvrtého ročníka vie/dokáže:
· získavať samostatným štúdiom všetky nové informácie z oblasti umenia a kultúry,
· zhodnotiť význam rozmanitých výtvarných informácií, samostatne zhromažďovať informácie, vytriediť a využiť len tie, ktoré sú pre ďalšiu prácu najdôležitejšie,
· určovať najzávažnejšie problémy vo svojom výtvarnom prejave, zvažovať rôzne možnosti riešenia, ich klady a zápory v danom kontexte aj v dlhodobejších súvislostiach, stanoviť kritériá pre voľbu konečného optimálneho riešenia,
· vedieť vybrať vhodné postupy a dodržiavať ich,
· poskytovať ľuďom informácie výtvarným jazykom
· spolupracovať pri riešení problémov s inými ľuďmi.

Podnikateľské spôsobilosti
Žiak na konci štvrtého ročníka vie/dokáže:
· realizovať a vyhodnocovať vlastný výtvarný prejav,
· v komunikácii sa vyjadrovať asertívne, byť kreatívny a odolávať stresom,
· využívať zásady konštruktívnej kritiky, primerane kritizovať, ale aj znášať kritiku od druhých pri výtvarnom prejave,
· pri skupinovej práci ovplyvňovať druhých a koordinovať ich úsilie, rýchle sa rozhodovať a prijímať opatrenia,
· mať zodpovedný postoj k svojmu ďalšiemu rozvoju, uvedomovať si význam celoživotného učenia,
· sledovať a hodnotiť vlastný úspech vo svojom výtvarnom prejave, prijímať hodnotenie výsledkov svojho výtvarného prejavu zo strany učiteľov a spolužiakov.

Spôsobilosť využívať informačné technológie 
Žiak na konci štvrtého ročníka vie/dokáže:
· zoznámiť sa s rôznymi druhmi informačných technológií, ktoré možno využiť na vyjadrenie pocitov výtvarným umeleckým jazykom,
· vyhľadávať vhodné informačné zdroje a potrebné informácie aj na internete, využiť ich vo vyučovaní VYV,
· prezentovať svoju výtvarnú prácu pri komunikácii elektronickou poštou, využívať prostriedky online komunikácie,
· evidovať, triediť a uchovávať výtvarné informácie tak, aby ich mohol využívať pri práci aj na inom predmete /INF/,


Spôsobilosť byť demokratickým človekom 
Žiak na konci štvrtého ročníka vie/dokáže:
· poznať a rešpektovať, že neexistuje iba jeden estetický pohľad na svet, akceptovať názor spolužiakov,
· byť tvorivý, primerane kritizovať, jasne sa stavať k problémom, rýchlo sa rozhodovať, byť dôsledný, inšpirovať druhých,
· uznávať tradície a hodnoty svojho národa, chápať jeho minulosť i súčasnosť v európskom a svetovom kontexte / napr. dodržiavaním ľudových zvyklostí/,
· podporovať hodnoty miestnej, národnej, európskej a svetovej kultúry a mať k nim vytvorený pozitívny vzťah, zapájať sa do kultúrnych podujatí v rámci obce, reprezentovať školu na okresnej a regionálnej úrovni v rôznych žiackych aktivitách.

3. TEMATICKÉ CELKY, OBSAHOVÝ ŠTANDARD, VÝKONOVÝ ŠTANDARD
2.  ročník 
Výtvarné vyjadrovacie prostriedky
Línia, výrazový charakter línie, lokálny farebný tón, obrysový tvar predmetu, symetria a asymetria jednoduchých tvarov. 
Rozvoj fantázie a synestetické podnety
Rytmy v hudobnej skladbe (ukážky), rytmy v kresbe, maľbe, rytmy v prírode, kresba námetu podľa fantázie.
Podnety moderného výtvarného umenia
Land art, prírodná/mestská krajina, prírodné materiály/umelé materiály, surrealizmus, fantastický portrét, asambláž.
Výtvarné činnosti inšpirované dejinami umenia
Umenie Egypta (pyramídy, hieroglyfy), rôzne typy písma – história vývoja písma (obrázkové – hláskové), výtvarná interpretácia obrázkového písma, význam a obraz.
Škola v galérii
Živá socha (ukážky), sochy v galérii (alt. virtuálnej galérii), sochy v kostole, sochy na verejnom priestranstve, výtvarná interpretácia sochy v inom médiu.
Podnety architektúry
Architektonické prvky, architektúra ako skladačka, spájanie, alt. modelovanie architektonického prvku z modelovacej hmoty.
Podnety fotografie
Rôzne žánre fotografie, koláž, montáž, strihanie a spájanie častí fotografií do nových kompozičných súvislostí, kompozícia z rôznych žánrov a rôzneho tvaroslovia.
Podnety videa a filmu 
Filmová postava v kreslenom, animovanom alebo hranom filme, filmový kostým, výzor postavy, filmová postava v dramatickej akcii.
Elektronické médiá
Používanie klávesnice, vyhľadávanie písmen, malé a veľké písmená, čísla, používanie klávesu Shift, písanie diakritiky, zmena písma a rezu písma, zmena veľkosti písma, krátke texty.
Podnety dizajnu a remesiel
Hračky rôzneho druhu, chlapčenské a dievčenské hračky, mechanické a statické hračky, klobučnícke remeslo, pokrývky hlavy.
Podnety poznávania sveta
Prírodoveda – prírodniny a prírodné materiály.

Žiak na konci druhého ročníka vie/dokáže:
· použiť rôzne kresliace nástroje,
· kresliť čiarami s rôznym charakterom,
· vyjadriť základný farebný tón predmetu,
· vyjadriť približný obrysový tvar predmetu,
· usporiadať tvary symetricky alebo asymetricky,
· v kresbe vyjadriť rôzne hudobné rytmy,
· vytvoriť objekt (výtvarnú realizáciu) v krajine,
· vytvoriť objekt (asambláž) zbieraním, ukladaním, vrstvením, lepením z rôznych prírodných materiálov podľa vlastnej fantázie,
· vytvoriť vlastnú verziu obrázkového písma,
· napodobniť sochy postojom, výrazom alebo performanciou (akciou),
· skonštruovať architektonický tvar (prvok) zo stavebnice,
· zostaviť koláž z častí rôznych fotografií,
· výtvarne interpretovať filmovú postavu v novej  situácii podľa vlastnej fantázie,
· navrhnúť kostým pre filmovú postavu,
· napísať malé písmená, veľké písmená a čísla v textovom programe,
· napísať slová s diakritikou v textovom programe, 
· zmeniť písmo, rez písma, farbu písma, píšu krátke vety v textovom programe,
· navrhnúť hračku podľa vlastnej fantázie,
· vytvoriť jednoduchú pokrývku hlavy podľa vlastnej fantázie,
· vytvoriť objekt (alt. asambláž alebo obraz) z prírodnín nájdených v okolitej prírode,
· interpretovať prírodné tvary

3. ročník
Výtvarné vyjadrovacie prostriedky
Farba – zosvetľovanie a stmavovanie farieb, svetlostná škála jednotlivých farieb, tóny sivej farby, daný motív vo svetlých a v tmavých farbách, plošné geometrické tvary a stereometrické telesá, spájanie geometrických tvarov do kompozície podľa predstavy, skladanie, lepenie, strihanie, spájanie, komponovanie.
Rozvoj fantázie a synestetické podnety
Vône a pachy, príjemné a nepríjemné, prírodné a umelé vône, parfumy, asociácie farby, tvaru – vône, chute porovnávanie pocitov, ich výtvarná interpretácia.
Podnety moderného výtvarného umenia
Ukážky: umenie paketáže (obaľovanie tvaru), presáže (stláčanie a lisovanie tvarov) a akumulácie (hromadenie tvarov), baliace materiály; balenie, lepenie, viazanie, skrytý tvar.
Výtvarné činnosti inšpirované dejinami umenia
Antické umenie (sochárstvo, architektúra, keramika, odev, predmety),  príbehy na keramických vázach, mýty.
Škola v galérii
Predmoderné (historické) a moderné obrazy zobrazenie svätcov (historických osobností) – charakteristické atribúty, ikonografia najznámejších patrónov, osobností, príbehy osobností z obrazov.
Podnety architektúry
Výraz architektúry (napr. podľa slohu: funkcionalistickej, secesnej, barokovej, klasicistickej, rokokovej gotickej, postmodernej ...; podľa funkcie: sakrálnej, pomníkovej, civilnej ...; podľa materiálu: drevenej, tehlovej, sklobetónovej ...), porovnanie rôznych typov výrazu, ich subjektívneho pôsobenia architektúra v prírodnom a mestskom prostredí.
Podnety fotografie
Maľba (kresba) zasahujúca do fotografických kompozícií (z časopisov), rekonštrukcia neúplného obrazu, námet fotografie.
Podnety videa a filmu
Filmový priestor – priestor v ktorom sa odohráva filmový príbeh, filmová scénografia, kulisy.
Elektronické médiá
Typy písma, veľkosti písma, farby písma, porovnanie rovnakých písmen v rôznych fontoch, rotácia písmen, zrkadlenie písmen, montáž rôznych typov písiem, obrázok z písmen – lettrizmus, vlastné písmená; nástroje grafického programu – čiara, úsečka, vyplnený obdĺžnik alebo štvorec, paleta farieb, krok späť, guma, nastavenie veľkosti hrotu, paleta farieb, nástroj pečiatka pozn. možno nadviazať – spojiť s témou predmetu informatika.
Podnety dizajnu a remesiel
Vybrané znaky a ich význam (erb, vlajka, logo ...), symboly na erboch, vlajkách, logách alternatívne: bábkarstvo, alt. tieňové divadlo, bábky (prstové, marionety, jawajky...), konštrukcia jednoduchej bábky, charakter (výraz) postavy bábky.
Podnety poznávania sveta
Prírodoveda - zmeny látok (zmrznutie, topenie, tuhnutie, horenie, tečenie, vyparovanie).

Žiak na konci 3. ročníka základnej školy vie/dokáže: 
· použiť v maľbe zosvetlenie a stmavenie farieb,
· vytvoriť figuratívnu kresbu z geometrických alebo stereometrických tvarov 
· farbami a tvarmi vyjadriť svoje vnemy z rôznych vôní,
· pomenovať namaľované,
· vytvoriť tvar paketážou,
· opísať vybrané dielo z umenia paketáže,
· výtvarne interpretovať artefakt antického umenia,
· výtvarne parafrázovať osobu (udalosť) na základe videného výtvarného diela,
· popísať rôzne stavby (podľa zažitej skúsenosti alebo ukážok), 
· výtvarne interpretovať vybrané architektúry s rôznym výrazom,
· doplniť chýbajúce časti fotografie kresbou (alt. maľbou, reliéfom, kolážou)
· nakresliť prostredie pre vybrané scény z filmu,
· vytvoriť obrázky z písmen nezávisle na riadku v grafickom programe,
· nakresliť tematický obrázok pomocou nástrojov grafického program
· navrhnúť vlastný erb (alt. vlajku, logo) podľa vlastnej fantázie,
· vytvoriť jednoduchú bábku
· výtvarne vyjadriť vybraný proces zmeny látky v prírode.

4. ročník
Výtvarné vyjadrovacie prostriedky
Bod, vlastnosti bodov (veľkosť, vzťahy dvoch a viacerých bodov – príťažlivosť, pohyb, nehybnosť ...), textúra bodov (vzor, raster; hustá a riedka textúra) pointilizmus – maľba bodmi ukážky: pointilistické umenie základné farebné kontrasty (teplá-studená, tmavá-svetlá, doplnkové farby).
Rozvoj fantázie a synestetické podnety
Možnosti zobrazovania zvoleného motívu, (strom, zvieratka, domček, kvetina ),
odklon od schematického zobrazovania, inovácia, fantázia pluralita tvarov motívu výraz, psychická vlastnosť ( smutný, veselý, unudený, smiešny, lenivý) – výraz spracovávaného motívu hudba ako obraz z tónov, (hudobná interpretácia farebnej stupnice) farebné tóny, farebné stupnice.
Podnety moderného výtvarného umenia
Impresionizmus krajinomaľba – impresionizmus (napr. variácie krajiny v rôznych situáciách, atmosférach), farebné škvrny v maľbe krajiny, ukážky: porovnanie impresionistických a pointilistických krajinomalieb. 
Výtvarné činnosti inšpirované dejinami umenia
Ukážky: umenie iných kultúr (napr. Indiánov, Číny, Japonska) typické artefakty, vybranej kultúry odlišnosti a podobnosti s našou kultúrou.
Škola v galérii
Tradičné žánre obrazov (portrét, zátišie, krajinomaľba, scéna zo života), žánrový obraz  v múzeu/galérii (alt. virtuálnej galérii), zobrazenie postáv, deja, prostredia svet v období, ktoré obraz zobrazuje, móda v období, ktoré obraz zobrazuje, dramatizácia výtvarného diela, príbeh.
Podnety architektúry
Architektúra vychádzajúca z ľudských, živočíšnych alebo rastlinných tvarov, postava ako budova – budova ako postava, organické a geometrické tvary.
Podnety fotografie
Koláž alebo montáž z dvoch fotografií (reprodukcií) rytmické striedanie častí obrazu tvarové súvislosti častí obrazu a jeho celku, ukážky: koláž a fotomontáž v umení, autorské techniky.
Podnety videa a filmu 
Filmové triky kulisy vytvárajúce ilúziu nejestvujúce (rozprávkové, fantastické, sci- fi), tvory vo filmoch, ukážky: animovaný a hraný film – animácie v hranom filme.
Elektronické médiá
Pokročilé digitálne kresliace nástroje – vyplnený mnohouholník, vyplnená krivka, vyplnený pravidelný mnohouholník, nástroj osová súmernosť, pokročilé miešanie digitálnych farieb, vlastná farebná škála, farebné kontrasty, vzory z písmen, vytvorenie pečiatky pozn. možno nadviazať – spojiť s témou predmetu informatika.
Podnety dizajnu a remesiel
Dizajn inšpirovaný organickými tvarmi a telesnými funkciami rastlín, živočíchov alebo človeka výber oblasti dizajnu (napr. nábytok, predmety dennej spotreby, odev a doplnky, obuv, dopravné prostriedky, stroje, školské pomôcky...) pozn.: možnosť nadviazať na podnety architektúry,  ľudové remeslo: drotárstvo (strihanie, ohýbanie, tvarovanie, omotávanie, spájanie mäkkého drôtu…).
Podnety poznávania sveta
Vlastiveda – mapa (napr. fantastickej krajiny, krajiny z filmu, cesty do školy, zmenenej reálnej krajiny ...) prvky a symboly, mapy – ich výtvarné vlastnosti.

Žiak na konci 4. ročníka základnej školy vie/dokáže: 
· vytvoriť obraz s použitím bodov
· použiť v maľbe farebné kontrasty,
· variovať grafické stereotypy,
· namaľovať obraz prostredníctvom bodov alebo škvŕn
· namaľovať farebnú stupnicu tónov
· vyjadriť v maľbe zmenu atmosféry (svetelnosti, počasia ...),
· výtvarne interpretovať artefakt umenia vybranej kultúry,
· povedať svoju interpretáciu videného obrazu,
· zahrať scénu (príbeh) videnú na obraze,
· vytvoriť zahrať scénu (príbeh) videnú na obraze,
· vytvoriť rekvizity k scéne z obrazu,
· rekvizity k scéne z obrazu,
· povedať svoju interpretáciu videného obrazu,
· rozlíšiť prírodné a geometrické tvary,
· navrhnúť antropomorfnú (alt. zoo/fytomorfnu) architektúru podľa vlastnej fantázie,
· spojiť časti fotografie do novej kompozície,
· navrhnúť vymysleného tvora
· vytvoriť kulisu
· uložiť kresbu alebo maľbu ako novú pečiatku,
· nakresliť lineárnu kresbu počítačovým nástrojom,
· namaľovať jednoduchý motív počítačovým nástrojom,
· použiť nástroj osová súmernosť v kompozícii,
· vytvoriť jednoduchú kresbu (alt. objekt, šperk) z mäkkého drôtu
· nakresliť vymyslený dizajn predmetu inšpirovaný organickými tvarmi,
· zhotoviť vlastnú mapu s fantazijnou symbolikou,
· k mape vytvoriť legendu

4. PRIEREZOVÉ TÉMY

Osobnostný a sociálny rozvoj
Prierezová oblasť osobnostný a sociálny rozvoj rozvíja ľudský potenciál žiakov, poskytuje žiakom základy pre plnohodnotný a zodpovedný život, estetické vnímanie okolia a seba samého. Formou kolektívnych prác žiaci získavajú a udržujú si osobnostnú integritu, pestujú kvalitné medziľudské vzťahy, rozvíjajú sociálne spôsobilosti potrebné pre osobný a sociálny život a spoluprácu. Téma sa prelína všetkými tematickými oblasťami, pričom sa pri jej uskutočňovaní berú do úvahy aktuálne potreby žiakov.


Environmentálna výchova
Prostredníctvom aktivít orientovaných na prácu s prírodnými a odpadovými materiálmi a prácami v prírode v rámci predmetu pestujeme u žiakov kladný vzťah k životnému prostrediu, k citlivému vnímaniu a hodnoteniu konania ľudí vo vzťahu k životnému prostrediu. Poskytujeme žiakom mnoho príležitostí na zamyslenie sa nad vzťahom človeka a životného prostredia, na uvedomenie si prírodného a sociálneho prostredia ako zdroja kvalitného života.

Mediálna výchova
Poskytovať žiakom možnosť uvedomiť si, s ktorými médiami prichádzajú každodenne do kontaktu, ako na nich vplývajú, uvedomovať si ich pozitívny vplyv, ako aj ich nebezpečenstvá. Umožniť žiakom formovanie vlastného názoru na médiá a ich posolstvá, na základe poznania, interpretácie , hodnotenia a tvorby jednoduchých mediálnych produktov. Viesť žiakov k adekvátnemu zaobchádzaniu s médiami a ich produktmi (efektívne využívať PC programy a internet vo voľnom čase, vyhľadávať informácie v oblasti umenia, podnetov rôznych oblastí spoznávania sveta).

Multikultúrna výchova
Viesť žiakov k pochopeniu a rešpektovaniu faktu kultúrnej rozmanitosti. Uvedomovať si, že umenie spája ľudí s rozličnými kultúrami. Podnecovať a rozvíjať u žiakov tolerantné postoje k nositeľom odlišných kultúr, ale súčasne zachovávať ich povedomie príslušnosti k vlastnej kultúre. Rozvíjať schopnosť riešiť konflikty pokojnou cestou, schopnosť komunikovať a spolupracovať s nositeľmi iných kultúr v bezpečnom prostredí, spoznávať výtvarné umenie iných kultúr, pestovať lásku k umeniu prostredníctvom fotografie, filmu a videa.

Dopravná výchova
Rozvíjať u žiakov priestorové vnímanie, orientáciu v mieste bydliska prostredníctvom výtvarného jazyka, cez dopravné situácie učiť základom architektúry, vnímanie objektov.

Ochrana života a zdravia
Pocitovým vnímaním pôsobenia tónov farieb viesť žiakov k uvedomovaniu si ich vplyvu na psychiku, využívaniu farieb ako spôsobu vyjadrovania a vnímania pocitov, postojov, k uvedomeniu si terapeutického vplyvu výtvarného umenia ako spôsobu relaxu, oddychu, psychohygieny. Učiť žiakov bezpečne zaobchádzať s výtvarným materiálom v rámci ich škodlivosti na zdravie človeka.

Regionálna výchova a tradičná ľudová kultúra
Vytvárať u žiakov predpoklady na pestovanie a rozvíjanie citu ku krásam svojho regiónu, prírody, staviteľstva, ľudového umenia, tradičných remesiel a spoznávanie a uchovávanie kultúrneho dedičstva našich predkov. Poznávať históriu a kultúru vlastnej obce, mesta, krajiny prostredníctvom fotografie, videa, výtvarného vnímania. Skúmať a objavovať vlastnú kultúru a spoznávať iné kultúry v oblasti ľudových tradícií.

Tvorba projektu a prezentačné zručnosti
Vedieť získané informácie samostatne aj formou spolupráce v skupine využiť pri tvorbe projektov a prezentovať ich pred žiakmi vytvorením modelov miest, prírody, bábkových, filmových kulís s využitím poznatkov z architektúry, dizajnu, histórie, priestorového vnímania.

MEDZIPREDMETOVÉ VZŤAHY
	Osnovy VYV okrem toho podporujú medzipredmetové väzby, interdisciplinárnosť vyučovania, pri zachovaní špecifík spôsobu poznávania sveta prostredníctvom výtvarnej výchovy. Zapájajú citovosť, afektivitu, expresivitu a obrazovú konceptualizáciu, ktoré sú vlastné výtvarnému vyjadrovaniu, do vzťahu aj s inými, prevažne kognitívnymi predmetmi. Výtvarná výchova má aj potenciál integrovať niektoré poznatky a procesy iných predmetov, pretože vo vizuálnom vyjadrovaní možno nachádzať analógie nielen s vyjadrovacími prostriedkami iných umení (hudba, literatúra, dramaticko-pohybové umenie) ale aj s mnohými prírodnými javmi, fyzikálnymi a biologickými procesmi, matematickými postupmi a pod. Preto môže VYV vytvárať veľmi prospešnú spoločnú platformu aj pre zdanlivo vzdialené predmety a posilňovať medzipredmetové vzťahy. Predmet vytvára tiež priestor pre synestetické vnímanie sveta, pre uplatnenie zmyslových modalít čuchu, hmatu a chuti, ktoré nie sú zahrnuté v tradičnom obsahu nášho vzdelávania. Vyučovanie VYV je úzko späté s danými predmetmi : MAT, ETV, HUV, INF, SJL, VLA, PDA.

5. METÓDY A FORMY PRÁCE – STRATÉGIE VYUČOVANIA
	
Učiteľ využíva rozličné vyučovacie metódy (napr. heuristickú, analyticko-syntetickú atď.) a rozmanité formy práce. Ich výber a použitie závisí od konkrétnych podmienok pri rešpektovaní zásady primeranosti veku.
Významné miesto má samostatná práca žiakov s dôrazom na diferencovanosť úloh a individuálny prístup učiteľa k žiakom. Ďalej je to práca v dvojiciach či skupinách, ktorá má byť účelná a má sa využívať funkčne. Dôležité je rozvíjať invenciu žiakov a využívať ich hravosť, kreativitu prostredníctvom voľnej, neobmedzenej tvorivosti.
Podľa vlastného uváženia s ohľadom na podmienky danej triedy si učiteľ  vyberá priebežne vo všetkých ročníkoch a aplikuje tieto  formy, metódy a prostriedky:
Formy:
· skupinová práca žiakov
· frontálna, hromadná práca (manipulácia s predmetmi)
· práca vo dvojiciach
· individuálna práca žiakov (rôzne formy výstupu podľa témy)
V širšom zmysle slova ako didaktické formy vyučovania výtvarnej výchovy môžeme použiť vyučovaciu hodinu v triede, vychádzku, exkurziu, vyučovaciu hodinu v počítačovej učebni.

Metódy:

· motivačné: rozhovor, rozprávanie,  demonštrácia, výzva, pochvala
· expozičné: výklad, vysvetľovanie, vyučovací 
· rozhovor, prednášky,	demonštrácia, činnosti, pozorovanie, manipulácia s predmetmi, modelovanie, kreslenie, tupovanie, maľovanie, strihanie, lepenie,...
· fixačné: skupinová diskusia, diskusia, rozprávanie, tréning jemnej motoriky
· diagnostické a klasifikačné: m. pozorovania žiakov, klasifikačné metódy, slovné hodnotenie

6. HODNOTENIE PREDMETU

	Hodnotenie: Priebežné a súhrnné hodnotenie žiakov sa realizuje klasifikáciou – známkou v súlade s aktuálne platnou legislatívou. 

Pri hodnotení sa prihliada na osvojenie výtvarných zručností a postupov, tvorivosť, samostatnosť, aktivitu a schopnosť vyjadriť vlastné predstavy a pocity prostredníctvom výtvarných prostriedkov. Zohľadňuje sa individuálny pokrok, snaha a aktívne zapojenie žiaka do tvorivého procesu. Pri hodnotení sa neposudzuje iba výsledný výtvarný produkt, ale aj samotný proces tvorby. Nie je nutné hodnotiť každú prácu a každý výkon žiaka. Žiakov postupne vedieme, aby sa vedeli ohodnotiť sami, ale aj svojho spolužiaka. Učiteľ si vyberá, ktoré úlohy bude hodnotiť, aby poskytol žiakovi dostatočný obraz o jeho kvalitách a vývoji. Hodnotenie má motivačný charakter.
	Učiteľ berie ohľad na to, že výtvarný prejav súvisí s fantáziou, sebaprojekciou, záujmami a intímnym svetom žiaka a že toto hľadisko sa bude prejavovať aj v jeho riešení výtvarných úloh iniciovaných učiteľom. Preto sa pri hodnotení vyvaruje paušálnych súdov a šablónovitých kritérií, ktoré by sa mohli necitlivo dotknúť osobnostného zamerania žiaka.
	Výsledok výtvarných činností (artefakt) nie je jediným predmetom hodnotenia, ale učiteľ zvažuje všetky nižšie vymenované kritériá:

· prístup k činnostiam z hľadiska tvorivosti, t. j. uplatnenie vlastných inovatívnych nápadov 	vlastného zamerania pri realizácii edukačnej úlohy,
· otvorenosť voči experimentovaniu, skúšanie iných, svojských riešení,
· cieľavedomosť riešení,
· záujem o činnosti v rámci edukačných úloh a prípravy pomôcok,
· schopnosť spolupracovať,
· schopnosť zaujímať stanoviská k výsledkom svojej práce a práce spolužiakov,
· technické zručnosti (ovládanie požadovaných nástrojov, materiálov a technických operácií s nimi),
· formálne zručnosti (vyjadrovanie sa prostredníctvom výtvarného jazyka),
· mentálne spôsobilosti na úrovni rozvoja vnímania a prežívania,
· mentálne spôsobilosti na úrovni rozvoja predstavivosti a fantázie,
· mentálne spôsobilosti na úrovni myslenia (vlastné témy, koncepcie, návrhy, schopnosť analyzovať a syntetizovať, pomenovať procesy, interpretovať zážitky)
· znalosti oblastí vizuálnej kultúry a výtvarného umenia súvisiacich s preberanými edukačnými úlohami,
· pochopenie výtvarného diela a schopnosť interpretovať ho,
· znalosť materiálov, techník, médií a procesov ich používania,
· schopnosť  realizácie výsledného  artefaktu


7. UČEBNÉ ZDROJE

Odborná literatúra:
· Vyučujúci volí výber učebníc, doplnkovej literatúry na základe aktuálnej ponuky na trhu.
· Webové stránky:
· www.zborovna.sk
· www.infovekacik.sk
· www.bezkriedy.sk

Didaktická technika a materiálne výučbové prostriedky:

· vizuálne: knihy, časopisy, encyklopédie, obrázkový materiál -reprodukcie umeleckých diel, výtvarných prác, ukážky umenia, doplnkový text, literárne ukážky, fotografie, reklamné materiály, prezentácia
· audiovizuálne: DVD, videozáznam – expozičný pracovný a demonštračný, vizuálny materiál sa nachádza na edukačnom DVD
· taktilné: reálie (múzeum), galérie - maliarske, sochárske
· kombinované: multimédiá.

